Sandžakas

Šis straipsnis – apie Osmanų imperijos administracinį vienetą. Apie istorinį regioną žiūrėkite Sandžakas (regionas).
Sandžakas (; ; , sandjak, kartais sinjaq, sanjaq) – Osmanų imperijos administracinio suskirstymo vienetas.

Osmanų imperija buvo sudalinta kariniu pagrindu, teritorinius vienetus valdė karo vadai, kurie kartu atlikdavo ir civilinės valdžios funkcijas. Pradžioje (nuo XIV a. vidurio) stambiausi Osmanų imperijos administraciniai vienetai vadinosi sandžakai (turkiškas žodis sancak reiškia 'vėliava'), vienas sandžakas tiesiogiai priklausė sultonui, kiti – sultono sūnums. Sandžakus valdė sandžakbėjai (kariniai valdytojai), kurie iš sultono gaudavo vėliavą (kuri turkiškai ir vadinosi sanjak).

Vėliau, imperijai plečiantis, prireikė stambesnio administracinio suskirstymo vienetų lygio, ir tada atsirado bėjlerbėjlikai (), vėliau pavadinti ejaletais () ir vilajetais (). Sandžakai tapo antro lygio administraciniais vienetais. Tačiau dalis sandžakų būdavo atskiri, neįeinantys į vilajetų sudėtį, tiesiogiai pavaldūs sultonui. Atskiraisiais sandžakais paprastai būdavo naujai užkariautos žemės, dar nepriskirtos vilajetams. Kai kurie visą laiką buvo atskirieji, pvz., Bengazio (Benghazi) bei Čataldžos (Çatalca) sandžakai.

Sandžako teritorijoje žemes turintys sipahiai karo metu sudarydavo dalinį, kuriam vadovaudavo sandžakbėjus.

Sandžakų skaičius imperijoje labai keitėsi. Dažniausiai jų būdavo apie 150, nors XIX a. jų buvo sukurta virš 400.

Kategorija:Osmanų imperijos administraciniai vienetai